સૌરાષ્ટ્ર-કચ્છમાં કપરો સમય આવ્યો છે અપૂરતા વરસાદ પછી અછતગ્રસ્તની સ્થિતિ, મંદીનો માહોલ તેમજ નિષ્ફળ પાકની ચિંતા સહિત કારણો સાથે તાજેતરમાં અમરેલી, દેવભૂમિ દ્વારકા, બોટાદ અને જામનગર પંથકમાં ખેડૂતના આપઘાતનો બનાવ બન્યા છે. તે દુ:ખદ છે જગતના તાતની ચિંતા વાજબી છે પણ આવુ અંતિમ પગલુ ગેરવાજબી છે. સમગ્ર સૌરાષ્ટ્ર-કચ્છમાં અપૂરતા વરસાદ પછી સૌથી વધુ દયનીય દશા ખેડૂતોની બની છે અને ઠેર-ઠેર તાલુકાઓને અછતગ્રસ્ત જાહેર કરવા પાક વિમો, પાણી અને ઘાસચારા મુદ્દે રોજે-રોજ ખેડૂતો રસ્તા પર ઉતરી રહ્યા છે ત્યારે લાલપુર તાલુકાના વાવડી ગામના યુવાન ખેડૂતે પાક નિષ્ફળ જતાં અને નબળા વર્ષને લઇને આર્થિક સંકડામણથી આપઘાત કરી લેતા પરિવારજનો પર આફત આવી છે અને સમગ્ર પંથકમાં ખેડૂત લોબીમાં ભારે શોક પ્રસર્યો છે.